open-index/open-wikipedia-markdown huggingface dataset:
Adige

**Adige** (italiensk) eller **Etsch** (tysk; venetiansk *Àdexe*, trentinsk *Ades*, friulisk *Adis*, ladinsk *Adesc* eller *Adiç*, latin *Athesis*) er Italias nest lengste elv med 410 km etter Po med 652 km).  Tilsigsfeltet er på 12&nbsp;100 km².

Adiges kilde ligger på 1 525 meters høyde i nærheten av Reschenpasset nær grensa til Østerrike og Sveits overfor Inndalen. Fra den kunstige alpesjøen Reschensee (1&nbsp;504 moh) renner elva gjennom Glurns hvor Adige mottar elva Rom fra den sveitsiske dalen Val Müstair.

Videre gjennom Vinschgau og Etschtal passerer elva byene Meran (italiensk *Merano*) og Bolzano (tysk *Bozen*), tar opp bielven Eisack, og forlater Syd-Tirol gjennom Salurner Klause etter å ha rent 220 km gjennom  Syd-Tirol.

Adige har 190 km igjen til Adriaterhavet og passerer i mellomtiden Rovereto i Trentino og Verona, Legnago og Cavarzere i Veneto.

*Salurner Klause* er sydgrensen for det tyske språkets sammenhengende utbredelsesområde, og elven ble nevnt i Deutschlandlieds første strofe («Von der Maas bis an die Memel, von der Etsch bis an den Belt», dvs. «fra Maas til Nemunas, fra Adige til Lillebælt»).

## Langs Adige

fil:VinschgauBeiTschars.jpg|Nedre Vinschgau
fil:Adige Verona.jpg|Verona
fil:Vinschgaubahn_04.jpg|Nær Naturns
fil:Trento - Vista dal Monte Calisio.JPG| Trento fra Monte Calisio


## Referanser
Refsdal kraftverk

**Refsdal kraftverk** er et vannkraftverk i Ovrisdalen i Vik kommune i Vestland.

Anlegget utnytter fallet  fra reguleringsmagasinet i Målsetevatn. Vannet reguleres mellom 863 og 834 moh. Flere bekkeinntak forsyner kraftverket med vann. Kvilesteinsvatnet som reguleres mellom 920 og 995 moh brukes også som reguleringsmasgain.

Målset kraftverk som  ligger lenger oppe i et annet vassdrag forsyner også Refsdal kraftverk med vann ved hjelp av dam og tunelloverføringer. Ifølge NVEs vassdragskart ligger Målset kraftverk ved Arnafjordvassdraget, mens Refsdal er på andre siden av vannskillet inngår i Viksvassdraget.

Vannet brukes senere i Hove kraftverk samt som vannforsyning for Vik.

Installert effekt er 92 MW fra to francisturbiner, og midlere årsproduksjon er 458 GWh (etter oppgradering).

Kraftverket startet produksjonen i 1968. Det er en utvidelse av det første kraftverket fra 1958.

Største eier og driftsansvarlig er Statkraft. Sognekraft as eier de resterende 12 % av anlegget.

## Referanser


## Kilder
* 
* NVE vannkraftdatabase
* Statkraft
* Sunnfjord Energi 
* Store Norske Leksikon
* Sognekraft
Carlos Slim

**Carlos Slim Helú Aglamaz** (født 1940) er en meksikansk forretningsmann. Han har blitt regnet blant verdens rikeste menn i en årrekke, og han var i 2011 rangert som verdens rikeste. Han styrer blant annet de tre store meksikanske teleselskapene Telmex, Telcel og América Móvil.

Gjennom América Móvil har Slim bygget opp den største mobiloperatøren i Amerika, med kunder i store deler av Latin-Amerika.

I starten av 2008 ble Carlos Slim kåret til verdens nest rikeste, kun forbigått av Warren Buffett, av finansmagasinet Forbes. Carlos Slims formue var da beregnet til 60 milliarder amerikanske dollar, mot Buffetts formue 62 mrd dollar og Bill Gates' formue på 58 mrd dollar. Han har i dag gått forbi de to med klar margin. I 2011 var Slims formue beregnet til 74 mrd dollar, mot Gates' 56 og Buffetts 50.

## Referanser


## Eksterne lenker
*
21st Circuitry

**21st Circuitry** var et plateselskap basert i San Francisco, USA. Selskapet startet i 1991 og solgte elektro-industriell, industriell-rock og lignende typer musikk. I 1999 lukket 21st Circuitry dørene da det ble kjøpt opp av Metropolis Records.

Noen av bandene som hadde signert med eller ble distribuert via 21st Circuitry var: Covenant, , Hate Dept., Xorcist, Templebeat, Scar Tissue, Luxt, Mute Angst Envy, New Mind, Steril (2), Gracious Shades, Nerve Filter, Non Aggression Pact, Wumpscut, Haujobb, 16 Volt, Hyperdex-1-Sect, Ga-T, Shunt og Wod.

Quantum Loop var et datterselskap av 21st Circuitry.

## Referanser
Cao Cao

**Cao Cao** (kinesisk: 曹操; pinyin: *Cáo Cāo*; Wade-Giles: *Ts'ao² Ts'ao¹*, født 155 i dagens Qiao i Bozhou i provinsen Anhui i Kina, død 15. mars 220 i Luoyang) var krigsherre og den siste kansler av Han-dynastiet som kom til makten i slutten av Han-dynastiet i det gamle Kina. 

## Biografi
Som en av de sentrale figurene i *[[De tre riker]]s* periode la han fundamentet for det som skulle bli kongeriket Wei (også kjent som Cáo Wèi) og ble posthumt tildelt keisertittelen **keiser Wu av Wei** (魏武帝). 

Selv om han ofte blir omtalt som en grusom og nådeløs tyrann, var Cao Cao ifølge historien en briljant hersker og militær leder, og han så på sine generaler som familie. 

Hans mest kjente krigsinnsatser var ved:
* De gule turbaners opprør 
* Alliansen mot Dong Zhuo
* Slaget ved Guandu
* Slaget ved Chibi (også kjent som *slaget ved de røde klippene*)

Han hadde også ferdigheter innen poesi og kampsport, og han skrev mange krigsjournaler. Hans andrefødte sønn Cao Pi tok over kongeriket etter Cao Cao, og utropte seg til keiser.

Cao Cao døde av en kraftig hodepine/hjernesvulst i byen Luoyang.

### Diktning
Cao Cao var også en dyktig dikter, likesom sine sønner Cao Pi og Cao Zhi, og han fremmet også andre diktere, som for eksempel Xu Gan. Av Cao Caos verker er det bare noen få som er blitt overlevert frem til moderne tid. Hans vers er upretensiøse men dype, og bidro til å gi samtidens og ettertidens dikning et nytt preg, som til slutt skulle sette sitt preg på diktningen i Tang-dynastiet og lang tid etter. Cao Cao, Cao Pi og Cao Zhi er sammen kjent som «de tre Cao». De tre Caos diktning, sammen med andre dikteres, ble kjent som ''Jian'an''-stil, som skulle influerer på Tang og senere diktning. 

Cao Cao skrev også vers i den eldre «fire-tegn-per-linje»-måten som var karakteristisk for *[[Shijing]]*.

## Populærkultur
* Cao Cao er en spillbar figur i Dynasty Warriors-serien av Koei, hvor hans valgte våpen er et langt sverd.
* Han var først brukbar i Dynasty Warriors 1.
* Han er også en spillbar figur i Total War: Three Kingdoms

## Se også
* Beretningen om de tre kongedømmer
* Dynasty Warriors
* Han-dynastiet
* The Art of War

## Referanser


## Eksterne lenker
* 
 
* Cao Cao and the Three Kingdoms: A George Ernest Morrison lecture in Ethnology 
* Translations of poems by Cao Cao and Cao Zhi
* Translations of ancient Chinese texts, including poems by Cao Cao
31 Records

**31 Records** er et drum and bass-plateselskap eid av artisten kjent som Doc Scott (også kjent som Nasty Habits eller DJ 31). Don Scott er en av pionerene innen drum and bass-sjangeren, og selskapet er ett av de mest innflytelsesrike innen denne sjangeren. Plateselskapet ble etablert i 1995, og utga samme år sin første plate.

Mange av utgivelsene på plateselskapet er fra andre kjente artister som også produserer drum and bass-sanger, som D-Bridge, Calibre, MC Justyce og MC DRS. Selskapet har gitt ut musikk som forsøker å flytte grenser, med utgivelser som *How You Make Me Feel* med Marcus Intalex og *Vault* med Pendulum.

## Referanser


## Eksterne lenker
* 31 Records Diskografi
3C Records

**3C Records** (tidligere **Laurie Records**) var et amerikansk plateselskap grunnlagt i New York i 1958 av brødrene Robert og Gene Schwartz og Allan I. Sussel. Blant artistene som utga musikk på Laurie, var Dion and the Belmonts, The Chiffons, The Jarmels, Bobby Goldsboro og The Royal Guardsmen.

## Historie
Laurie Records oppsto etter at Sussels tidligere plateselskap, Jamie Records, mislyktes. Med Schwartz-brødrene og støtte fra arrangøren Elliot Greenberg og låtskriveren Ernie Maresca, oppnådde selskapet suksess med artister som Dion and the Belmonts, spesielt gjennom hitlåter som *Runaround Sue* og *The Wanderer*. Laurie's suksess inkluderte hits som *He's So Fine* av The Chiffons og *Snoopy vs. the Red Baron* av The Royal Guardsmen. Selskapet lanserte også britisk musikk i USA, blant annet med Gerry and the Pacemakers under British Invasion.

Laurie Records' suksesser var ofte enkeltstående hits, som med The Mystics og Randy & the Rainbows. Selskapet ga også ut låten *Once You Understand* i 1971. Flere underselskaper, som Rust og Calico Records, utvidet Laurie's katalog. På 1980-tallet ble Laurie omdøpt til 3C Records, og i dag eies selskapets katalog av Universal Music Group.

## Referanser
Hugla kraftverk

**Hugla kraftverk** er et vannkraftverk i Huglaelva i Ovrisdalen i Vik kommune i Vestland.

Anlegget utnytter fallet på 142 meter fra inntaksmagasinet under Huglafossen og ledes i en 540 meter lang rørgate til kraftstasjonen. Huglafossen er ikke påvirket av reguleringen i elven. Nedslagsfeltet er på 12 km².
  
Installert effekt er 1,5 MW fra en francisturbin. Midlere årsproduksjon er 5,5 GWh.

Hugla Kraft AS eies av lokale grunneiere. Produksjonen startet  i 2004.

## Referanser


## Kilder
* 
* NVE vannkraftdatabase
* Småkraft AS
Huglafossen

**Huglafossen** er en foss i elva Hugla i Ovrisdalen i Vik kommune i Sogn og Fjordane.  

Fossen er ikke utbygget, men Hugla kraftverk har inntaksdam ved foten av fossen. Fossen er godt synlig fra Vik.

## Eksterne lenker
* Bilde
* Norske fossefall

## Kilder
* Firda (avis)
* NVE
Absint

**Absint** er et destillert, alkoholholdig brennevin med anissmak laget av urter. Den mest kjente ingrediensen er blomstene og bladene fra medisinplanten *Artemisia absinthium* (malurt). Selv om absint ofte feilaktig omtales som en likør, skal den egentlig klassifiseres som et brennevin fordi den ikke tappes med tilsatt sukker.

Absint blir ofte omtalt som «*la fée verte*» (den grønne fe) på grunn av fargen og de psykoaktive effektene.

Den er oftest blekgrønn eller smaragdgrønn, men kan av og til også være blank. På grunn av den høye alkoholprosenten og konsentrasjonen av oljer blandes absinten som regel ut med tre til fem deler iskaldt vann, noe som får drikken til å bli tåkete. Vannet brukes ofte til å løse opp sukker som tilsettes for å dempe den bitre smaken. Disse forberedelsene regnes som en viktig del av konsumet, et eget ritual med spesiallagde absintskjeer og annet tilbehør. Smaken på absint minner om andre anisbrenneviner, men er noe mer bitter og kompleks i smaken på grunn av de forskjellige urtene. Absints primære smaksstoff tujon er kjent for å være et krampemiddel ved ekstremt høye doser.

## Historikk
Absinten kom opprinnelig fra Sveits, hvor den ble introdusert som en eliksir, men er bedre kjent for sin popularitet blant franske kunstnere sent på 1800-tallet og begynnelsen av 1900-tallet. På høyden av sin popularitet ble absinten framstilt av kritikerne som et farlig avhengighetsskapende hallusinogen. Det var stoffet tujon, som finnes i malurt, som fikk skylden for den hallusinogene effekten.

Absint ble forbudt i Sveits i 1908, i USA i 1912, i Frankrike i 1915, men aldri i Storbritannia, slik at man til nyttårsfeiringen i London i 1999 kunne drikke absint importert fra Tsjekkia.  Man mener i dag at det ikke finnes bevis for at absint er farligere enn vanlig alkohol, men at det var det enorme forbruket som gjorde drikken så skummel. På begynnelsen av 1990-tallet dukket absinten igjen opp på markedet, riktignok i en modifisert utgave, og man kan i dag kjøpe absint i butikker som Vinmonopolet og Systembolaget.

## Referanser
 

## Eksterne lenker
* «Den grønne fe er tilbake» fra Matoppskrifter.no
* «Absint og den kunstneriske kreativitet» fra Tidsskrift for Den norske lægeforening
* Alt du trenger å vite om absint
504 Records

**504 Records** et er plateselskap fra USA startet av Mike Dine i 1978. Selskapet gir for det meste ut tradisjonell jazz. 

## Artister
Blant artistene 504 Records har gjort innspillinger med er:
*Paul Barbarin (trommeslager)
*Sweet Emma Barrett (sanger-pianist)
*Raymond Burke (klarinettist)
*Chuck Carbo (sanger)
*Ken Colyer (trompetist og kornettist)
*Lionel Ferbos (trompetist)
*Pete Fountain (klarinettist)
*Kid Sheik (George Colar, trompetist)
*George Lewis (trombonist)
*Fred Lonzo (trombonist)
*Punch Miller (trompetist)
*Kid Ory (trombonist)
*Teddy Riley (trompetist)
*Sammy Rimington (klarinettist og saksofonist)
*Kid Thomas (trompetist)
*Young Tuxedo Brass Band
*Bob Wallis (trompetist)
*Tuts Washington (pianist)
*Michael White (klarinettist)
*Chester Zardis (kontrabassist)
## Eksterne lenker
* 504 Records hos Discogs.com
3D Vision Records

**3D Vision Records** er et fransk psy-trance plateselskap startet av Christof Drouillet og Talamasca i 1998.

## Eksterne lenker
*
Excalibur

**Excalibur** har flere betydninger:

* Excalibur (mytologi) – Kong Arthurs mytiske sverd
* *[[Excalibur – kongens sverd]]* – britisk-amerikansk spillefilm fra 1981
* *[[Excalibur (album)]]* – musikkalbum fra 1999 av Grave Digger
* Excalibur (bilmerke) – et amerikansk bilmerke
Graun im Vinschgau

**Graun im Vinschgau** (italiensk *Curon Venosta*) er en italiensk kommune som ligger i Vinschgau i Syd-Tirol. Kommunen ligger 70&nbsp;km nordvest for provinshovedstaden Bolzano og har grense til Østerrike og Sveits. Kommunen er hovedsakelig tysktalende (98 %).

Kommunen består av følgende landbyer: Graun, Langtaufers, Reschen, Rojen og St. Valentin auf der Haide.

Det ligger to innsjøer i kommunen. Den ene er Haider See (*Lago di Muta*), 1450&nbsp;moh., på 89&nbsp;hektar. Den andre er Reschensee (*Lago di Resia*),1520&nbsp;moh, og er 6,6&nbsp;km².

Gjennom kommunen går hovedvei 38 som går fra Meran til Reschenpasset på grensa til Østerrike.


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:0
  bar:1871 from: 0 till:0
  bar:1881 from: 0 till:0
  bar:1901 from: 0 till:0
  bar:1911 from: 0 till:0
  bar:1921 from: 0 till:2342
  bar:1931 from: 0 till:2350
  bar:1936 from: 0 till:2372
  bar:1951 from: 0 till:2125
  bar:1961 from: 0 till:2187
  bar:1971 from: 0 till:2258
  bar:1981 from: 0 till:2361
  bar:1991 from: 0 till:2331
  bar:2001 from: 0 till:2379

PlotData=

  bar:1861 at:0 fontsize:XS text: ? shift:(-8,5)
  bar:1871 at:0 fontsize:XS text: ? shift:(-8,5)
  bar:1881 at:0 fontsize:XS text: ? shift:(-8,5)
  bar:1901 at:0 fontsize:XS text: ? shift:(-8,5)
  bar:1911 at:0 fontsize:XS text: ? shift:(-8,5)
  bar:1921 at:2342 fontsize:XS text: 2342 shift:(-8,5)
  bar:1931 at:2350 fontsize:XS text: 2350 shift:(-8,5)
  bar:1936 at:2372 fontsize:XS text: 2372 shift:(-8,5)
  bar:1951 at:2125 fontsize:XS text: 2125 shift:(-8,5)
  bar:1961 at:2187 fontsize:XS text: 2187 shift:(-8,5)
  bar:1971 at:2258 fontsize:XS text: 2258 shift:(-8,5)
  bar:1981 at:2361 fontsize:XS text: 2361 shift:(-8,5)
  bar:1991 at:2331 fontsize:XS text: 2331 shift:(-8,5)
  bar:2001 at:2379 fontsize:XS text: 2379 shift:(-8,5)

TextData=
  fontsize:S pos:(20,20)
  text:Data fra ISTAT



## Referanser


## Eksterne lenker
*
Hermann Levi

**Hermann Levi** (født 7. november 1839 i Giessen i storhertugdømmet Hessen, død 13. mai 1900 i München) var en tysk dirigent, nært knyttet til Johannes Brahms og senere Richard Wagner. Han dirigerte uroppføringen av Wagners opera *[[Parsifal (opera)|Parsifal]]* i 1882.

## Biografi
Hermann Levi ble født i Giessen i Tyskland, sønn av en rabbiner. Han ble utdannet i Giessen og Mannheim. Fra 1855 til 1858 studerte Levi ved konservatoriet i Leipzig, og etter en rekke reiser som førte ham til Paris, fikk han sin første stilling som musikksjef i Saarbrücken, hvis stilling han byttet mot den i Mannheim i 1861. Fra 1862 til 1864 var sjefdirigent for den tyske operaen i Rotterdam, deretter til 1872 i Karlsruhe, deretter dro han til München og hadde en stilling der frem til 1896, da dårlig helse tvang ham til å trekke seg. Levi underviste også ved konservatoriet i Leipzig, hvor elevene hans inkluderte dirigenten Emil Steinbach.

Levis navn er særlig forbundet med Wagners musikk. Han var en langvarig venn av Wagner; da han forberedte seg til den første Bayreuth-festivalen, skrev han til sin far: «Wagner er den beste og edleste av menn... Jeg takker Gud daglig for privilegiet å være nær en slik mann. Det er den vakreste opplevelsen i mitt liv.»

Han dirigerte den første forestillingen av *[[Parsifal (opera)|Parsifal]]* i Bayreuth i 1882, selv om Wagner opprinnelig protesterte mot dette og ble sitert i å ha sagt at Levi skulle døpes før han dirigerte den. Imidlertid fortalte Ludwig II av Bayern, som var Wagners velgjører, til ham i et brev at «Ingenting er mer motbydelig, intet mindre oppbyggelig enn slike krangler; folk er tross alt brødre, til tross for alle religiøse forskjeller.» Levi var knyttet til det musikklivet i Bayreuth for resten av karrieren. Han besøkte London i 1895, og døde i München i 1900. Han ble gravlagt i et mausoleum på eiendommen til villaen hans senere samme år i Garmisch-Partenkirchen.

I løpet av sine første år arbeidet Levi også som komponist. Hans første opusnummer var en pianokonsert, han skrev også en fiolinsonate.

## Referanser


## Eksterne lenker

* 
* 
* Hermann Levi im Online-Katalog der Staatsbibliothek zu Berlin
Louis Le Comte

**Louis Le Comte**, kinesisk: *Li Ming* (født 10. oktober 1655 i Bordeaux i Frankrike, død 19. april 1728 samme sted) var en matematiker og jesuitt som virket som Kinamisjonær. 

## Biografi
Han kom til Ningbo i 7. vebruar 1687 og til Beijing året etter. Der utmerket han seg som astronom, naturalist og geograf, og foretok flere reiser i landet før han i 1691 forlot Kina fra Amoy og vendte tilbake til Frankrike, som jesuittenes prokurator for Kinamisjonene. 

Hans *Nouveau mémoire sur l'état présent de la Chine*, som ble publisert i Paris i 1696, utløste heftig debatt om Den kinesiske ritestriden.

I 1696 var han blitt utnevnt til kongelig matematiker i hjemlandet.

## Se også
* Liste over kinamisjonærer tilhørende jesuittordenen

## Referanser


## Litteratur
*N. Standaert *The interweaving of rituals: funerals in the cultural exchange between China and Europe*, University of Washington Press, 2008, , 
* Xiping Zhang, Deshu Ding, Jinping Ye, Xiping Zhang, Deshu Ding, Jinping Ye *Following the Steps of Matteo Ricci to China*, published by 五洲传播出版社 (Wu zhou chuan bo chu ban she), Beijing, 2006 ,
77 Records

**77 Records** var et britisk plateselskap startet i 1950 av Doug Dobell (1918–1987). Selskapet spesialiserte seg på innspillinger av folk, blues og jazz.

Artister som har gjort innspillinger med *77 Records* omfatter Ramblin' Jack Elliott, Alexis Korner, Lightnin' Hopkins, Scrapper Blackwell, Reverend Gary Davis, Robert Pete Williams, Big Joe Williams, Sunnyland Slim, Little Brother Montgomery, Yank Rachell, og Sleepy John Estes.

## Referanser


## Kilder
*  Doug Dobell på Discogs

## Eksterne lenker
* Illustrated 77 Records diskografi
Reschensee

**Reschensee** (italiensk: *Lago di Resia*) er en italiensk innsjø som ligger i kommunen Graun øverst i Vinschgau i Syd-Tirol. Elva Etsch har sitt utspring fra innsjøen.

Innsjøen ligger på 1498 meters høyde og har et areal 6,6&nbsp;km². Det ligger tre landsbyer langs innsjøen, Reschen, Graun og Sankt Valentin. I 1950 ble innsjøen demmet opp, noe som medførte at de små landsbyene ved innsjøen måtte flytte. Klokketårnet, som er et landmerke for kommunen, er den eneste synlige resten av det gamle Graun.

Om vinteren fryser innsjøen og blir fra desember til mars brukt til isseiling og skøytelangløp.

## Referanser


## Eksterne lenker
*
Francisco Cabral

**Francisco Cabral** (født 1528 på Asorene, død 16. april 1609 i Goa i India) var en portugisisk jesuitt som virket som misjonær i Japan, Macao og India.

Han ankom Macao i august 1568 og ble to år etter sendt til Japan der han ble misjonens leder og senere ordenens viseprovinsial der. Han døpte et stort antall japanere, blant annet to lokale konger, av henholdsvis Bungo og Omura. 

Pater Cabral klarte imidlertid ikke å tilpasse seg japansk kultur og kom i 1583 tilbake til Macao der han ble leder for jesuittordenens kinamisjon. I 1584 var han i jesuittenes første innlandsmisjon i landet, i Zhaoqing, og fikk der anledning til å døpe noen av de aller første (nr. to og tre) konvertitter til kristendommen. 

I desember 1586 kom han til Goa, og var jesuittenes provinsial i India fra 1592 til 1597.

## Referanser


## Litteratur
**Varones Ilustres de la Compañía de Jesús* (2nd ed., Bilbao, 1887), I, 655-63
* Joseph Dehergne: *Répertoire des Jésuites de Chine de 1552 à 1800*, Roma: Institutum Historicum S.I., Paris Letoyzey & Ané 1973.

## Se også
* Liste over kinamisjonærer tilhørende jesuittordenen
Trafikksikkerhet i Norge

**Trafikksikkerhet** defineres som sikkerhet innen veitrafikk. Staten ved Samferdselsdepartementet har det overordnede ansvaret for trafikksikkerheten i Norge. I hvert fylke er det et fylkestrafikksikkerhetsutvalg som arbeider med trafikksikkerhet regionalt.

## Vegtrafikkloven
Loven sier at *Enhver skal ferdes hensynsfullt og være aktpågivende og varsom så det ikke kan oppstå fare eller voldes skade og slik at annen trafikk ikke unødig blir hindret eller forstyrret. Vegfarende skal også vise hensyn mot dem som bor eller oppholder seg ved vegen.* (Vegtrafikkloven, paragraf 3)

## Faktorer med betydning for trafikksikkerhet
Nedenfor listes en rekke faktorer med betydning for trafikksikkerhet.

*tegngiving
*våkenhet
*sjåførforstyrrelser
*romforståelse
*synsskarphet
*synsfelt
*styrke
*ergonomi
*mekanisk funksjon
*fart
*rus
*sikkerhetssoner
*veimarkering
*skiltutforming
*skiltforståelse
*kurvatur-fart-oversikt tilpassing
*lysmengde
*lyskontrast
*overgang til terreng/farer ved utforkjøring
*variasjon av veistandard
*fotgjengeradferd
*syklistadferd
*forskriftsstrategier
*holdningskampanjestrategier
*sertifikatkrav
*straffetiltak/bøter/inndragning/tilsnakk/prikker
*typegodkjenningsstrategier

## Statistikk
På 1950-tallet og utover var det sterk økning i antall trafikkulykker. Medvirkende årsaker var større fart, mer trafikk, flere tunge kjøretøy, blandet trafikk, mange avkjørsler, krappe/uoversiktlige kurver, dårlig bæreevne og lite oppmerking.

Antallet drepte var høyest i 1970 og siden har antallet gradvis gått nedover. Norge har (opplysninger for 2024) færreste drepte i trafikken i Europa regnet per millioner innbygger. I Norge var det 16 drepte per 1 million innbygger, Sverige 20 og Danmark 24. Til sammenligning hadde Tyskland 33 og Romania 77. I 2020 mistet 93 personer livet i trafikken noe som var det laveste tallet siden 1947. 

## Se også
*Barnesete
*Kollisjonspute
*Sikkerhetsbelte
*Sykkelsikkerhet

## Referanser


## Eksterne lenker
* Trafikksikkerhet i Samferdselsdepartementet
Anson Jones

**Anson Jones** (født 20. januar 1798 i Great Barrington i Massachusetts, død 9. januar 1858) var en amerikansk lege, forretningsmann, kongressmedlem og Republikken Texas' siste president.

I september 1844 ble Jones valgt til president i Republikken Texas til tross for en stille valgkampanje. I november samme året ble James Knox Polk valgt til USAs president med løfte om å annektere Texas.

Fylket Jones County og dets hovedsete Anson er begge oppkalt etter ham.

## Referanser
Reschenpasset

**Reschenpasset** (også *Resiapasset*) er et pass (1507&nbsp;moh) i Alpene som er høyeste punkt på hovedveien mellom Meran og Innsbruck. Passet ligger på grensa mellom Italia og Østerrike, men det høyeste punktet ligger på italiensk side. Dagens pass var en del av den romerske veien Via Claudia Augusta, åpnet 50.

Etter at veien har passert kommunen Graun på italiensk side, passerer veien den østerrikske landsbyen Nauders. Deretter går veien gjennom slukten Finstermünz før den kommer ned til Pfunds.
Bell 47

**Bell 47** er et to- eller treseters helikopter som har utmerket seg ved å være et av verdens første praktiske helikoptre og ved utstrakt bruk både til sivile og militære formål. Bell bygde over 4 000 helikoptre fra slutten av 1940-årene og fram til 1974. I tillegg ble over 1 200 bygd av Agusta (Italia), 239 i tillegg til 211 **Kawasaki KH-4** basert på **Bell 47** av Kawasaki (Japan) og 239 av Westland Aircraft (Storbritannia). Helikopteret er i noen grad fremdeles i bruk hos både militære og sivile operatører.

I februar 2010 ble typesertifikatet til Bell 47 overført fra Bell til Scott's Helicopter Services.

## Historie

### Sivil bruk
Bell 47 var utviklet fra den eksperimentelle *Bell 30* fra 1943, og fløy for første gang 8. desember 1945. Det ble i mars 1946 det første helikopteret som ble sertifisert for sivilt bruk. Den første sivile modellen var **Bell 47B**, den ble fulgt av **Bell 47D** og **Bell 47E**, og i 1953 kom **Bell 47G** som var i produksjon til 1973.

### Militær bruk
Det amerikanske flyvåpenet kjøpte 28 helikoptre for evaluering i 1947 som **YR-13** og i 1948 ble ytterligere 65 kjøpt som fikk betegnelsen **H-13B** og navnet «Sioux». **Bell H-13** så utstrakt bruk under Koreakrigen og helikopteret har blitt brukt av en rekke flyvåpen verden rundt, noen få er fremdeles i tjeneste.

### Bruk i Norge

Luftforsvaret fikk 6 Bell 47 D-1 i 1953 og 3 Bell 47 G i 1954. I 1958 ble det anskaffet ytterligere 5 lisensbygde Agusta-Bell 47 J/J-2. I 1971 ble helikopteret utfaset i Norge.

## Spesifikasjoner (Bell 47G)

* **Vekt:** 645 (tom, med ski), 1065 kg (maks. lastet vekt)
* **Mannskap:** 1, med plass til 2 passasjerer
* **Diameter hovedrotor:** 10.72 m
* **Diameter halerotor:** 1,72 m
* **Lengde (uten rotor):** 8,33 m
* **Høyde:** 2,79 m
* **Motor:** 6V4-200-C32 Franklin 149/200 kW/hk 
* **Maks. hastighet:** 144 km/t ved havnivå, 161 km/t i 430 m høyde. 
* **Marsjfart:** 123 km/t
* **Maks. høyde:** 3810 m (med full last)
* **Rekkevidde:** 345 km
* **Drivstoffkapasitet:** To tanker på til sammen 162 liter. Ekstra jerrykanne i stativ på hver side av motoren i tillegg.

## Referanser


## Eksterne lenker
*Model 47G Museum site
* Model 47G specs from *The International Directory of Civil Aircraft* by Gerard Frawley
* Scott’s – Bell 47, Inc the current type certificate holder
Tilfellestudie

En **tilfellestudie** er en metode som brukes ved kvalitative undersøkelser innfor forskning ved at man fordyper seg i en hendelse eller et tilfelle. I stedet for å lage en stor undersøkelse og spørre mange etter en rigid protokoll for å undersøke noen få variabler, bruker tilfellestudie-metoder en dyptgående undersøkelse av en hendelse eller et tilfelle. På denne måten skaffer man seg en dypere forståelse av hvorfor noe skjedde. Metoden ble først etablert innen medisin, men har spredd seg til en rekke forskjellige områder.

## Andre navn
Tilfellestudier kalles også noen ganger for **casestudie** eller **casestudy** (engelsk: *case study*), **kasusstudie** eller **eksempelstudie** (ikke til å forveksle med pilotprosjekt).

## Se også
* Pilotprosjekt, en preliminær undersøkelse, test eller prøveordning til en egentlig undersøkelse, eksperiment eller et prosjekt
* Konseptbevis

## Referanser


### Litteratur
* Svein S. Andersen: *Casestudier*, Fagbokforlaget, 2013
Piper PA-20 Pacer

**PA-20 Pacer** er et amerikansk fire-seters privatfly utviklet av Piper Aircraft Corporation. Pacer ble produsert fra 1949 i 1699 eksemplarer før produksjonen stanset i 1954. Flyet var opprinnelig utstyrt med en Continental flymotor på 115 hk som **PA-20-115** men fra 1950 ble **PA-20-125** med en motor på 125 hk introdusert og fra 1952 **PA-20-135** med en motor på 135 hk.

**PA-22 Tri-Pacer** er basert på PA-20 Pacer, men med nesehjul istedenfor halehjul. Tri-Pacer ble produsert fra 1950 til 1954 med de samme motorene i bruk med PA-20 Pacer som **PA-22-125** (125 hk) og **PA-22-135** (135 hk). Fra 1955 ble en versjon med en motor på 150 hk introdusert som **PA-22-150**, og fra 1957 med en motor på 160 hk som **PA-22-160**. En eklere og rimeligere utgave av Tri-Pacer ble introdusert 1958 som **PA-22-150 Caribbean**. I alt ble 7688 Tri-Pacer produsert.

**PA-22-108 Colt** er et to-seters treningsfly basert på PA-22 Tri-Pacer.  Flyet ble introdusert i 1960 og ble bygget i 1827 eksemplarer før produksjonen stanset 1963. 

## Spesifikasjoner

## Eksterne lenker

* Piper Colt ved Norsk Luftfartsmuseum, Bodø
A-F Records

**A-F Records** er et selvstendig plateselskap startet av bandet Anti-Flag, med base i Pittsburgh i Pennsylvania i USA. Selskpet ble startet for å publiserere politisk punkrock.

## Følgende band har gitt ut plater under selskapet
* The Code
* Destruction Made Simple
* Endless Struggle
* Inhuman
* Intro5pect
* Justin Sane 
* The Methadones
* Modey Lemon
* Much The Same
* New Mexican Disaster Squad
* Pipedown
* Red Lights Flash
* Tabula Rasa
* Thought Riot
* The Unseen
* The Vacancy
* Virus Nine
* Whatever It Takes 

## Eksterne lenker
*
Fotballklubben Narvik/Nor

**Fotballklubben Narvik/Nor** (stiftet 1914) var en fotballklubb i Narvik. Klubben var lenge den  beste fotballklubben i byen. 23. oktober 1997 ble Narvik/Nor og Mjølner slått sammen til Narvik FK. Den sammenslåtte klubben skiftet i april 2005 navn til FK Mjølner.

Klubbens draktfarger var blått og hvitt. Hjemmebane for Narvik/Nor var Narvik stadion.

## Mesterskap, rekorder og utmerkelser
Narvik/Nor ble nordnorske mestre fire ganger mellom 1929 og 1969: 1929, 1937, 1950 og 1959.

Mens Mjølner har spilt to sesonger i øverste divisjon, kom Narvik/Nor aldri høyere enn til nest øverste divisjon. Narvik/Nor spilte i tre sesonger på nest høyeste nivå: 1970, 1974 og 1975.

I 1989 var laget ett poeng fra opprykk til allnorsk 1. divisjon.

Narvik/Nor fikk Narvik kommunes kulturpris i 1985.

## Kjente spillere
*Thomas Hafstad
*Jonny Hanssen
*Espen Olafsen

## Kilder
*Arne Brustad (red.): *[http://urn.nb.no/URN:NBN:no-nb_digibok_2012042508036 Aktive fotballspillere. Bind II]*. Idrettsforlaget, Oslo 1953 (s. 507, digitalisert av Nasjonalbiblioteket)
Kåsen

**Kåsen** er et sted i Klepp kommune i Rogaland. Det ligger om lag fire kilometer sør for kommunesenteret Kleppe, og en kilometer nordvest for Bryne i Time kommune. Kåsen har om lag 900 innbyggere. Stedet regnes av SSB som en del av tettstedet Bryne.

Stedet har egen idrettshall, gressbane og kunstgressbane samt hall for fotballtrening, som tilhører og drives av Kåsen Idrettslag. Kåsen er en del av Tu skulekrins, hvor Tu skule er skole for barnetrinnene og Vardheia ungdomsskule for ungdomstrinnene.

## Referanser
Caledonian Forest

**Caledonian Forest** er navnet på en barskog som engang dekket store deler av det skotske høylandet. Bare omkring 1&nbsp;% av skogen er bevart, fordelt på 35 forskjellige områder. De er hjem for en rekke dyrearter, hvorav mange ikke finnes andre steder på De britiske øyer. 

Skogen oppstod ved slutten av siste istid. I en kort periode fantes det slike skoger over hele Storbritannia, men etterhvert ble klimaet varmere, og det var bare i det skotske høylandet at barskogen kunne overleve. På det meste skal den ha dekket over 15&nbsp;000 km², og ha omfattet en rekke tresorter.

Mye av den gjenværende skogen er vernet, og ligger i Cairngorms najonalpark.
Slaget ved Arfderydd

**Slaget ved Arfderydd** (eller *Arderydd*) ble kjempet i henhold til annalene *[[Annales Cambriae]]* i år 573 i dagens Skottland.

Størrelsene på de to hærstyrkene har fått ulike tall i flere gamle walisiske kilder, noe som kanskje antyder at det var flere hærer som var allierte. Hovedmotstanderne synes å ha vært Gwenddoleu ap Ceidio og en av prinsebrødrene Peredur og Gwrgi, eller kong Rhydderch Hael. Utfallet var at Gwenddoleu ble beseiret og hans styrker slaktet. Hans skald, Lailoken, ble gal og løp inn i skogen. Han er sannsynligvis opprinnelse til den legendariske arthurianske figuren Merlin.

I et sent manuskript om hendelsene som ble skrevet på 1400-tallet er det en fortelling ved navn *Lailoken og Kentigern* som plasserer slaget på en slette mellom Liddel og Carwannok. Antagelig er dette stedet Arthuret, i nærheten av Longtown, i Cumberland (dagens Cumbria).
Vågakameratene Idrettslag

**Vågakameratene Idrettslag**, ofte forkortet **Vågakam**, (stiftet 20. september 1974) er et idrettslag fra Vågan i Nordland. Klubben har avdelinger for fotball og gang- og turmarsj.

## Kjente utøvere
*Paal Fredheim, fotball
*Cato Andre Hansen, fotball
*Tamás Szekeres, fotball

## Eksterne lenker
* Norges Fotballforbund: Vågakameratene IL
Isberget

**Isberget** er en uavhengig supporterklubb som støtter fotballaget Tromsø Idrettslag. Isberget ble stiftet i 1996. Klubbens leder fra 2010 til 2020 var Alf Edvard Masternes. Leder fra 2020 er Karin Mikalsen. 

Isberget har som formål å organisere personer som støtter Tromsø Idrettslag og å gi støtte til laget gjennom sanger og andre tribunearrangementer.

## Sanger og rop
Et utvalg av sanger som blir sunget er:

Best i norges land: *vi e tromsø il / tromsø il e størst / vi e best i norges land / det syng vi alle mann*

Syng fra store stå: *vi elske tromsø,å-å / vi elske tromsø,å-å / vi elske tromsø,å-å / vi syng fra store stå*

Gutan våres: *gutan våres e de beste / heia heia heia tromsø / gutan våres e de beste / heia heia heia tromsø..*

## Tifo
Isberget har en Tifo-gruppe som ble startet opp høsten 2005.

## Isflaket
Isberget supporterklubb gir ut fanzinet "Isflaket". Isflaket kom ut første gang høsten 2005.

## Isberget Sør
Isberget Sør ble stiftet i 2004, og er en undergruppe av Isberget. 
Isberget Sør er organisert for å gi støtte til laget på bortekamper, 
og for det skal være et nettverk for Isberget-medlemmer på Østlandet og har hovedbase i Oslo.

## Isberget Finnmark
Isberget Finnmark ble stiftet i 2012, og er en undergruppe av Isberget.
Isberget Finnmark har hovedbase i Hammerfest og har som hensikt å skape aktiviteter og planlegge fellesturer til Alfheim eller andre arenaer for å støtte TIL.

## Isberget Vest
Isberget Vest ble stiftet i 2012, og er en undergruppe av Isberget.
Isberget Vest dekker fortrinnsvis Agder, Rogaland, Hordaland og Sogn og Fjordane

## Medlemmer
Medlemstall i supporterklubben siden den ble startet i 1996.
* 96- ca. 290 medlemmer 
* 97- 308 medlemmer 
* 98- ? 
* 99- 414 medlemmer 
* 00- 416 medlemmer 
* 01- ca. 400 medlemmer
* 02- ca. 270 medlemmer 
* 03- ? 
* 04- ca. 500 medlemmer 
* 05- 529 medlemmer 
* 06- 532 medlemmer
* Pr. 1 Juli 2007: 560 medlemmer

## Referanser


## Eksterne lenker
* Hjemmeside
* Isberget på Facebook - Isberget
* Isberget på Twitter @IsbergetSupport
Kloakk

**Kloakk** kan bety:

*Kloakk (zoologi)
*Septik, avfallsprodukt
**Kloakkanlegg, kloakksystem
**Kildeseparering (kloakkløsning med splittet avløp)
ITER

**ITER** (opprinnelig **International Thermonuclear Experimental Reactor**) er en forsøks-kjernefusjonsreaktor basert på tokamakprinsippet, og et forskningsprosjekt med mål å produsere elektrisk strøkm ved hjelp av kjernefusjon. Prosjektet ble besluttet av et konsortium av Euratom, Russland, Kina, USA, Sør-Korea og Japan. 

## Bakgrunn
Reaktoren baserer seg på deuterium og tritium (D-T) reaksjon der tritium «formeres» fra nøytronbestråling av litium i reaktorveggen. Deuterium finnes i naturen som tungtvann. Forskningen som følger er prosjektert til 35 år. Den skal teste systemer og materialer for kjernefysisk fusjon men vil ikke kunne danne en vedlikeholdbar reaksjon, og nye forskningsprosjekter som skal utprøve dette basert på fremtidige resultater fra ITER er allerede foreslått. Det ventes ikke at en fusjonsreaktor som leverer strøm kan settes i drift før 2050.

Det ble bestemt i juni 2005 at ITER skal bygges i Europa, nærmere bestemt i Cadarache i Sør-Frankrike. Konstruksjonkostnadene er forventet til å bli oppimot fem milliarder euro over en ti-årsperiode. Rydding og undersøkelser av byggeområdet ble startet 2007, byggingen av anlegget startet i 2014. Bygging av selve tokamakreaktoren ble startet 2020.

Prosjektet styres av Fusion for Energy, som er et EU-byrå (forvaltningsbyrå/joint undertaking) direkte underlagt Europakommisjonen.


ITER Exhibit (01810402) (12219071813) (cropped).jpg|Modell av tokamakreaktoren ITER.


## Referanser


## Eksterne lenker
*
Daniel Olbrychski

**Daniel Marcel Olbrychski** (født 1945) er en polsk skuespiller. Han har vært en av Polens mest populære og aktive skuespillere siden 1960-årene, og har også spilt i internasjonale produksjoner, bl.a. Volker Schlöndorffs film *[[Blikktrommen (film)|Blikktrommen]]* etter Grass' roman og den polsk-norske samproduksjonen Dagny hvor han portretterte den polske forfatteren Stanislaw Przybyszewski. Han er gift med den tyske skuespillerinnen Barbara Sukowa, og har en sønn.

## Referanser


## Eksterne lenker
*
Berta Drews

**Berta Helene Drews** (født 19. november 1901 i Berlin-Tempelhof, død 10. april 1987 i Berlin) var en tysk skuespillerinne.

Berta Drews ville opprinnelig bli operasangerinne, men fordi hun hadde problemer med stemmen studerte hun isteden ved Max Reinhardts skuespillerskole. I 1925 ble hun engasjert ved teateret i Stuttgart, og spilte 1926&ndash;1930 ved Münchner Kammerspiele. I 1930 reiste hun tilbake til Berlin, hvor hun spilte ved Volksbühne og fra 1933 ved Staatstheater. Fra 1938 til 1945 tilhørte hun ensemblet ved Berliner Schillertheater. Hun ble i 1932 gift med Heinrich George, som var sjef for Schillertheater. De spilte sammen i filmen *[[Hitlergutten Quex]]* fra 1933. Fra ekteskapet med George hadde hun sønnene Jan og Götz George, som også ble skuespillere.

Etter krigsslutt var hun fra 1949 virksom ved Hebbel-Theater og fra 1951 igjen ved Schillertheater. Hun spilte bl.a. «Eliza» i George Bernard Shaws *Pygmalion*, og var senere en kjent film- og fjernsynsskuespillerinne. I 1956 spilte hun i *Anastasia, die letzte Zarentochter* og i 1978 spilte hun bestemoren i *[[Blikktrommen (film)|Blikktrommen]]*.

Hun skrev en biografi over sin mann, og offentliggjorde i 1986 dessuten selvbiografien *Wohin des Wegs?*.

## Referanser


## Eksterne lenker
*
Idrettslaget Morild

:*[[Morild (andre betydninger)|Morild]] har også andre betydninger.*

**Idrettslaget Morild** er et idrettslag fra Myre i Øksnes kommune i Nordland. Klubben ble stiftet 26. juli 1937 som IL Bjørn, men skiftet navn til IL Morild i 1947. Morild var i praksis en ren fotballklubb fram til 1952, da friidrett kom til som ekstra undergruppe i idrettslaget. Senere kom også ei skigruppe med. I dag er det imidlertid bare fotballgruppa som er aktiv. IL Morilds seniorlag for herrer spiller i 5. divisjon (nivå 6).

Hjemmebane for IL Morild er Øksnes sentralbane på Myre. Fram til Øksnes sentralbane ble åpnet i 1984, var Øvergårdsbanen klubbens hjemmebane. Øvergårdsbanen brukes i dag kun til vintertrening. Publikumsrekorder på Øvergårdsbanen var 1038 mot Bodø/Glimt (cupen, 2. runde, 1982) og 876 mot Stålkameratene (daværende 3. divisjon, 1982). Klubbens tilskuerrekord på Øksnes sentralbane er 665 i en treningskamp i 1996 mellom et sammensatt lag av IL Morild og Alsvåg FK, og Bodø/Glimt.

Klubbens beste sesonger har vært på nivå 3 på 1970- og 1980-tallet, men klubben har spilt på både nivå 3, 4 og 5. Sesongen 2007 endte IL Morild sist i 3. divisjon (nivå 4) avdeling 22. Laget rykket i utgangspunktet ikke ned, siden divisjonen hadde bare 10 lag og var ment å fylles opp igjen til 12 lag i 2008, men Morild valgte likevel å spille i 4. divisjon i 2008 og bygge opp laget på nytt.

IL Morild bygget vinteren 2008 en flerbrukshall på Myre.

## Kjente spillere
*Paal Fredheim
*Erlend Olsen
*Vegard Knudsen
*Stian Celius
*Ole Kristian Nymoen
*Lasse Berglund
*Christian «kisse» Lind

## Eksterne lenker
* 
** IL Morild: Morilds historie
* Norges Fotballforbund: IL Morild
Vik verk

**Vik verk**  er et Norsk industriselskap som i hovedsak produserer stålprodukter for trakkfikkmarkedet. Fabrikken ligger i Vik i Sogn og Fjordane og er en fortsettelse av Norsk Hydros produksjon. Firmaet har ca. 65 ansatte og er mest kjent for sin produksjon av autovern. 

Fabrikken ble åpnet av daværende statsminister Per Borten i 1968

Vik Verk eies nå av Euroskilt 

## Kilder
*NRK Fylkesleksikon
*Vik verk hjemmeside
Katharina Thalbach

**Katharina Thalbach** (født 1954) er en tysk skuespillerinne og regissør.

Katharina Thalbach tilhører en teaterfamilie. Hun er datter av den kjente sveitsiske regissøren Benno Besson og skuespillerinnen Sabine Thalbach, og er mor til skuespillerinnen Anna Thalbach. Hun er søster av skuespilleren Pierre Besson.

Hennes far var fra det franskspråklige Sveits, men arbeidet mest med tyskspråklig teater, og slo seg ned i DDR etter at han møtte Bertolt Brecht. Katharina Thalbach og hennes mann, Thomas Brasch, flyttet fra Øst-Berlin til Vest-Berlin i 1976 i protest mot regimets behandling av Wolf Biermann. Hennes far flyttet forøvrig til Frankrike to år senere og arbeidet senere med teater på sitt franske morsmål.

## Roller

* Film- og fjernsynsroller i:
** *Schlaraffenland* DEFA
** *Lotte in Weimar* DEFA
** *Die Leiden des jungen Werther* DEFA
** *[[Blikktrommen (film)|Blikktrommen]]* (1979)
** *Engel aus Eisen* (1980)
** *Domino* (1982)
** *Paradies* (1986)
** *[[Zum Beispiel Otto Spalt]]* (1987)
** *[[God aften, herr Wallenberg]]* (1990)
** *[[Sonnenallee (Film)|Sonnenallee]]* 1999 Regie: Leander Haußmann- (mit Alexander Scheer, Alexander Beyer, Henry Hübchen, Robert Stadlober und Detlev Buck)*
** *Liebesau - die andere Heimat (2001, TV-Miniserie)
** *Die Manns*
** *[[Edelweißpiraten (Film)|Edelweißpiraten]]* (2005)
** *Kabale und Liebe* (2005)
** *Räuber Hotzenplotz* (2006)

* Teater
** *Betty* aus der Dreigroschenoper am Berliner Ensemble 1969
** *Venus/Galatea* in *Die schöne Helena* (Volksbühne) 1972
** *Lovely Rita* (Schillertheater) 1978
** *Hauptmann von Köpenick*
** *Käthchen von Heilbronn* (Schauspiel Köln) 1990
** *[[Mutter Courage und ihre Kinder]]* (1995)

## Regiarbeider (utvalg)
* *Der Hauptmann von Köpenick*, *Schade, dass sie eine Hure ist* og *Romeo und Julia* ved  Maxim-Gorki-Theater (Berlin)
* *Macbeth* og *Romeo und Julia* ved Thalia Theater (Hamburg)
* *Don Giovanni* 1997 E-Werk Berlin
* *Orpheus in der Unterwelt* Theater Basel (2002)
* *Salome* ved operaen i Köln (2004)

## Utmerkelser
* 1971 Kritikerpreis (DDR): Beste Nachwuchsschauspielerin
* 1978 Bayerischer Filmpreis: Beste Nachwuchsdarstellerin
* 1980 Deutscher Darstellerpreis der Film- und Fernsehregisseure
* 1980 Theater heute: Schauspielerin des Jahres 1980
* 1983 IFF Locarno: Darstellerpreis (TV-Film)
* 1987 Deutscher Filmpreis: Filmband in Gold (Beste Darstellerin)
* 1991 Konrad-Wolf-Preis der Akademie der Künste Berlin
* 1992 Kritikerpreis (Barcelona): Beste ausländische Inszenierung 
* 1997 Adolf-Grimme-Preis
* Carl-Zuckmayer-Medaille

## Referanser


## Eksterne lenker
* 
*
Benno Besson

**René-Benjamin Besson** (1922–2006), kjent som **Benno Besson**, var en sveitsisk skuespiller, regissør og teaterleder.

## Liv og virke
### Bakgrunn
Han ble født i det franskspråklige Sveits som sønn av en lærer. Han fikk sin første skuespillerutdannelse i Lyon i 1942, og var fra 1943 regiassistent ved Schauspielhaus Zürich. Fra 1942 til 1946 studerte han romanske språk og engelsk i Zürich og Neuenburg.

### Teater
Frem til 1949 arbeidet han som oversetter og tok skuespillerutdannelse ved *Théâtre Jean-Marie-Serreau* i Paris. Han satte opp Bertolt Brechts *Die Ausnahme und die Regel* og Molièrestykker i den franske okkupasjonssonen i Tyskland.

Han møtte Brecht i Zürich i 1947, og to år senere flyttet han etter forslag fra Brecht til Øst-Berlin, hvor han frem til 1958 arbeidet som skuespiller og regissør ved Berliner Ensemble. Han hadde stor kunstnerisk frihet under Brecht, og regisserte sammen med ham i 1954 Molières *Don Juan*. Etter uenigheter med Helene Weigel sluttet han ved Theater am Schiffbauerdamm og ble i 1962 sjefregissør ved Deutsches Theater Berlin. Der hadde han stor suksess med Aristofanes' *Fred* i Peter Hacks' gjendiktning. Han ble leder for Volksbühne Berlin i 1969.

Det kom i 1977 til konflikt mellom Benno Besson og kulturministeriet, og han hadde problemer i ekteskapet. Derfor reiste han i 1978 til Paris, hvor han ville arbeide på sitt fortrengte morsmål. Han virket som selvstendig regissør ved teatre i Østerrike, Sveits og ved Schillertheater i Vest-Berlin, i tillegg til Frankrike. Fra 1982 til 1989 var han leder for *Comédie* i Genève og satte opp en rekke tospråklige stykker på tysk og fransk. Fra 1995 var han virksom ved Schauspielhaus Zürich.

Besson mottok DDRs nasjonalpris i 1974. Han mottok Josef-Kainz-Medaille i 1982 fra byen Wien og 1994 Molière-prisen fra byen Paris. *Théâtre Benno Besson* i fødebyen Yverdon er oppkalt etter ham. Han mottok den franske Æreslegionen i 2002.

Besson arbeidet til sist med oppføringen av Sofokles *Oidipus* ved Comédie-Française. Han døde etter kortere tids sykdom på et sykehus i Berlin.

Besson er far til skuespillerne Katharina Thalbach og Pierre Besson, og har fire andre barn kalt Marie, Philippe, Madeleine og Nathanael.

## Referanser


## Eksterne lenker
* 
* 
*
Angela Winkler

**Angela Winkler** (født 1944) er en tysk skuespillerinne.

## Biografi
Angela Winkler utdannet seg først til medisinsk-teknisk assistent, men hennes lidenskap for teater førte henne til München. Der fikk hun undervisning i skuespill av Ernst Fritz Fürbringer. Etter engasjementer ved mindre teatre fikk hun hovedrollen i filmen *Jagdszenen aus Niederbayern* av Peter Fleischmann i 1969. Takket være denne rollen ble hun oppdaget av Peter Stein, og engasjert ved Schaubühne am Lehniner Platz, hvor hun ble i seks år.

Hennes neste filmrolle var tittelrollen i *[[Katharina Blums tapte ære]]* av Volker Schlöndorff etter Heinrich Bölls roman. Filmen fra 1975 gjorde henne berømt, og hun mottok flere priser.

I 1979 spilte hun moren til Oskar Matzerath i Volker Schlöndorffs filmatisering av Günter Grass' *[[Blikktrommen]]*.

Winkler har i senere år hovedsakelig viet seg teateret, og bl.a. arbeidet med Peter Zadek.

## Filmografi
* *Jagdszenen aus Niederbayern* (1969) regi: Peter Fleischmann
* *[[Katharina Blums tapte ære (film)|Katharina Blums tapte ære]]* (1975) regi: Volker Schlöndorff
* *Die Linkshändige Frau* (1977) regi: Peter Handke
* *Messer im Kopf* (1978) regi: Reinhard Hauff
* *[[Deutschland im Herbst]]* (1978)
* *[[Blikktrommen (film)|Blikktrommen]]* (1979) regi: Volker Schlöndorff
* *Letzte Liebe* (1979) regi: Ingemo Engström
* * La Provinciale* (1981) regi: Claude Goretta
* *[[Danton (1983)|Danton]]* (1983) regi: Andrzej Wajda
* *[[Vanviddets terskel]]* (1983) regi: Margarethe von Trotta
* *Ediths Tagebuch* (1984) regi: Hans W. Geißendörfer
* *Die Grenze* (1984) regi:Leon de Winter
* *Bronsteins Kinder* (1991) regi: Jerzy Kawalerowicz
* *[[Bennys video]]* (1992) regi: Michael Haneke
* *Der Kopf des Mohren* (1995) regi: Paulus Manker
* * Die [[Bubi Scholz]] Story* (1998) regi: Roland Suso Richter

## Referanser


## Eksterne lenker
* 
*
Tritium

**Tritium** (symbol **T** eller **<sup>3</sup>H**) er en radioaktiv isotop av hydrogen som også kalles tre-tungt hydrogen. Tritiumkjernen har ett proton og to nøytroner. 1H eller protium, den mest vanlige isotopen har bare ett proton og ingen nøytroner. Atomvekten til tritium er 3,0160492. Det er en gass (T2 eller 3H2) ved vanlig temperatur og trykk. Tritium forbinder seg med oksygen og danner en væske som kalles tritiert vann eller tretungt vann T2O eller delvis tritiert vann THO.

Tritium er radioaktivt med en halveringstid på 12,32 år. Det brytes ned til helium-3 i reaksjonen:
:{}^3_1\hbox{T}\to{}^3_2\hbox{He}^++\hbox{e}^-+\overline{\nu}_{\hbox{e}}
og avgir 18,6&nbsp; keV energi. Elektronet har en gjennomsnittlig kinetisk energi på 6,5&nbsp;keV (betastråling), mens resten forsvinner i en *elektron anti[[nøytrino]]* som vanskelig kan detekteres. Beta stråling med så lav energi kan ikke trenge gjennom menneskelig hud, og tritium er bare skadelig dersom det inntas eller inhaleres. Tritium dannes i naturen ved at kosmisk stråling bryter ned gasser, spesielt nitrogen, i atmosfæren. Men på grunn av kort halveringstid finnes det bare i svært små konsentrasjoner. Derfor fremstilles tritium til militært bruk eller forskning ved nøytronbestråling av 6Li.

## Anvendelse av tritium

Tritium anvendes sammen med deuterium i hydrogenbomber, en type atombombe og i fusjonsreaktorer. Hydrogenbomber er mulige former av fusjonsbomber. 
Tritium anvendes også til selvlysende detaljer på klokker o.l. og har i senere tid også blitt benyttet i selvlysende, gjerne fiberoptiske sikter på håndvåpen.